**INTERNÁ SMERNICA**

**o postupe podávania, preverovania a evidovania podnetov podávaných v zmysle zákona č. 54/2019 Z.z. ochrane oznamovateľov protispoločenskej činnosti a o zmene a doplnení niektorých zákonv**

**Čl. I**

**Úvodné ustanovenia**

1. Smernica sa vydáva v zmysle zákona č. č. 54/2019 Z. z.. o ochrane oznamovateľov protispoločenskej činnosti a o zmene a doplnení niektorých zákonov (ďalej aj ako „zákon č. 54/2019 Z. z.“ v nadväznosti na zákon č. 18/2018 Z. z. o ochrane osobných údajov a o zmene a doplnení niektorých zákonov, ktorý upravuje podmienky poskytovania ochrany osobám pred neoprávneným postihom v pracovnoprávnom vzťahu zamestnanca k zamestnávateľovi v súvislosti s oznamovaním kriminality alebo inej protispoločenskej činnosti a práva a povinnosti fyzických a právnických osôb pri oznamovaní protispoločenskej činnosti.
2. Obec Hronovce ,ako orgán verejnej moci je povinná podľa §10 odsek 1 a odsek 8 Zákona č. 54/2019 Z.z. vydať interný predpis , v ktorom určí podrobnosti viažúce sa k účinnosti citovaného zákona .
3. Táto smernica upravuje vlastné podmienky podrobnosti pri prijímaní a vybavovaní oznámení a podnetov o protispoločenskej činnosti v súlade s ustanovením § 11 zákona č. 54/2019 Z. z..
4. Smernica je záväzná pre všetkých zamestnancov Obce Hronovce ako zamestnávateľa, a jeho štatutárneho zástupcu , ako aj pre zamestnancov rozpočtových organizácií v zriaďovateľskej pôsobnosti obce Hronovce.

**Čl. II**

**Základné pojmy**

1. Oznamovateľmi sa v podmienkach zamestnávateľa , ktorý vydáva túto smernicu rozumejú zamestnanci Obce Hronovce a zamestnanci rozpočtových organizácií v zriaďovateľskej pôsobnosti obce Hronovce.
2. Oznamovateľom sa definuje i blízka osoba oznamovateľa , ktorá je v je v pracovnoprávnom vzťahu k tomu istému zamestnávateľovi, ako oznamovateľ.
3. Oznámenie je podnet ktorom sú uvedené skutočnosti, o ktorých sa zamestnanci dozvedeli súvislosti s výkonom svojho zamestnania, povolania, postavenia, alebo funkcie, a ktoré môžu významnou mierou prispieť k objasneniu závažnej protispoločenskej činnosti alebo k zisteniu, prípadne usvedčeniu jej páchateľa.
4. Podnet je oznámenie vrátane anonymného oznámenia a neanonymné podanie fyzickej osoby o inej protispoločenskej činnosti ako závažnej protispoločenskej činnosti v zmysle ods. 6 tohto článku, o ktorej sa dozvedel v súvislosti s výkonom svojho zamestnania, povolania, postavenia alebo funkcie v podmienkach subjektu.
5. Závažnou protispoločenskou činnosťou protiprávne konanie, ktoré plynie z obsahu a je:
	1. niektorým z trestných činov poškodzovania finančných záujmov Európskych spoločenstiev podľa § 261 až § 263 Trestného zákona, trestným činom machinácie pri verejnom obstarávaní a verejnej dražbe podľa § 266 Trestného zákona,trestné činy verejných činiteľov podľa § 326 až 327a Trestného zákona ,alebo trestné činy korupcie podľa §328 až 336b Trestného zákona.
	2. trestným činom, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky, alebo
	3. správny delikt, za ktorý možno uložiť pokutu s hornou hranicou určenou výpočtom alebo
	4. správny delikt ,za ktorý možno uložiť pokutu s hornou hranicou vo výške najmenej 30 000 eur.
6. Anonymný podnet je oznámenie, ktoré neobsahuje meno, priezvisko a adresu trvalého pobytu zamestnanca, ktorý anonymný podnet podáva.
7. Zodpovednou osobou v podmienkach zamestnávateľa na účely prijímania, evidovania a preverovania oznámení a podnetov o protispoločenskej činnosti je .v súlade s ustanovením § 10 odsek 1 zákona č. 54/2019 Z.z. – hlavná kontrolórka obce Mgr. Adriana Kovács

Oznamovateľmi sa rozumejú tie osoby, ktoré sa v súvislosti s výkonom svojho zamestnania v pracovnoprávnom vzťahu, alebo pri výkone svojej funkcie dozvedeli o závažnej protispoločenskej činnosti a urobili o tom v dobrej viere oznámenie alebo podnet zodpovednej osobe.

**Čl. III**

**Prijímanie podnetov a oznámení o protispoločenskej činnosti**

1. Podnet alebo oznámenie je adresované/podané výlučne zodpovednej osobe. Subjekt v záujme vytvorenia vhodného komunikačného prostredia pre oznamovanie protispoločenskej činnosti zriaďuje písomnú, osobnú, a elektronickú formu podávania podnetu alebo oznámenia.
2. Podnet alebo oznámenie možno podať písomne, alebo ústne , na adresu Obce Hronovce, s uvedením zodpovednej osoby –a slova „Neotvárať“. Zamestnanec podateľne bezodkladne informuje zodpovednú osobu prijatí podnetu alebo oznámenia.
3. Písomný anonymný podnet doručený poštovou prepravou v zalepenej obálke je zamestnancom podateľne zaznamenaný v evidencii došlej pošty s poznámkou „Anonymný podnet v zmysle zákona č. 54/2019 Z. z..“ Zamestnanec podateľne bezodkladne informuje zodpovednú osobu o prijatí písomného anonymného podnetu. Písomný anonymný podnet, ktorý je podaný osobne bez obálky, je zamestnancom podateľne zaznamenaný v evidencii došlej pošty s poznámkou „Anonymný podnet v zmysle zákona č. 54/2019 Z. z..“
4. Podnet alebo oznámenie možno podať aj elektronicky na emailovú adresu „hronovce@nextra.sk“ alebo ústne do záznamu.
5. O ústnom podaní podnetu alebo oznámenia vyhotoví zodpovedná osoba záznam a následne zaznamená zákonom stanovené náležitosti podania alebo oznámenia do evidencie podnetov.

**Čl. IV.**

**Preverovanie podnetov o protispoločenskej činnosti**

1. Preverovanie podnetu alebo oznámenia vykoná zodpovedná osoba , pričom vychádza z obsahu podania alebo oznámenia.
2. V prípade, ak podanie alebo oznámenie nespĺňa obsahový charakter protispoločenskej činnosti alebo nie je konaním v dobrej viere, oznámi zamestnancovi, ktorý podal podnet, nedodržanie obsahovej náležitosti do desiatich dní od preverenia podnetu, ak nejde o anonymný podnet.
3. V prípade dodržania obsahovej náležitosti zodpovedná osoba eviduje podnet alebo oznámenie v zmysle čl. V. tejto smernice a preverí podnet alebo oznámenie najneskôr do 90 dní od prijatia.
4. V prípade potreby prešetrenia podaného podnetu sa lehota na vybavenie podnetu alebo oznámenia predlžuje o ďalších 30 dní, pričom túto skutočnosť ako aj odôvodnenie oznámi zodpovedná osoba písomne zamestnancovi, ktorý podnet alebo oznámenie podal, ak nejde o anonymný podnet. Za preverenie oznámenia sa považuje aj postúpenie veci na vybavenie podľa Trestného poriadku alebo osobitných predpisov.
5. Zodpovedná osoba má právo v prípade potreby vyžadovať od zamestnanca potrebnú súčinnosť pre riadne preverenie oznámenia a doloženie všetkých potrebných údajov a písomností, ktoré osvedčujú skutočnosti uvedené v oznámení. Súčinnosť nie je možné poskytnúť ústne.
6. K prevereniu skutočností plynúcich z podnetu alebo oznámenia má zodpovedná osoba právo požiadať zamestnávateľa o potrebnú súčinnosť.
7. V procese preverenia podnetu alebo oznámenia je zodpovedná osoba povinná zachovávať mlčanlivosť o skutočnostiach plynúcich z podnetu alebo oznámenia, ako aj z potrebnej súčinnosti.
8. Žiadosť o poskytnutie ochrany v rámci závažnej protispoločenskej činnosti, ktorá je trestným činom, ak bola podaná spolu s podaním alebo oznámením (písomne alebo ústne) zodpovednej osobe, táto bez zbytočného odkladu po zistení, že ide o trestný čin, je povinná podnet postúpiť na prokuratúru alebo príslušnému policajnému orgánu a tieto skutočnosti oznámiť aj príslušnému súdu.
9. Oznamovateľ môže namiesto ochrany podľa §7 zákona č. 54/2019 Z.z. požiadať správny orgán o vydanie písomného potvrdenia,že urobil kvalifikované podanie .
10. Žiadosť o poskytnutie ochrany v rámci závažnej protispoločenskej činnosti, ktorá je správnym deliktom oznámená písomne alebo ústne zodpovednej osobe, zodpovedná osoba ju bez zbytočného odkladu posiela aj so stručným odôvodnením správnemu orgánu, ktorý je príslušný na konanie o správnom delikte.
11. V prípade žiadosti o súčinnosť v rámci preverenia oznámenia alebo podnetu sú osoby, ktoré boli požiadané o potrebnú súčinnosť, povinné zachovávať mlčanlivosť o skutočnostiach, o ktorých sa dozvedeli prostredníctvom vyžiadania prostredníctvom zodpovednej osoby v rámci činnosti na preverenie skutočností uvedených v oznámení.

**Čl. V.**

**Výsledok preverenia podnetu alebo oznámenia o protispoločenskej činnosti**

1. Zodpovedná osoba je povinná oznámiť osobe, ktorá podala podnet, výsledok jeho preverenia do desiatich dní od dátumu skončenia preverenia podnetu alebo oznámenia. Ak bolo preverenie oznámenia, podania skončené postúpením veci na vybavenie podľa Trestného poriadku, alebo osobitných predpisov, zodpovedná osoba si vyžiada výsledok vybavenia, v rozsahu ,ako to umožňuje osobitný predpis ,a do desiatich dní od doručenia tohto výsledku s ním oboznámi aj oznamovateľa.
2. V prípade opätovného podnetu alebo oznámenia, ktoré je zaslané tým istým zamestnancom, sa bude ním zodpovedná osoba opätovne zaoberať.

**Čl. VI.**

**Evidovanie podnetov alebo oznámení**

1. Zamestnávateľ je povinný viesť evidenciu oznámení, podnetov / viď Príloha č. 1 tejto internej smernice/
	1. dátum doručenia oznámenia, podnetu,
	2. meno, priezvisko a adresa oznamovateľa; ak ide o anonymný podnet, uvedie sa iba poznámka, že ide o anonymné oznámenie
	3. predmet oznámenia
	4. výsledok preverenia oznámenia
	5. dátum skončenia preverenia oznámenia
2. Predmetná evidencia jednotlivého podnetu alebo oznámenia je vedená po dobu troch rokov od dátumu doručenia podnetu, či oznámenia alebo jeho ústneho záznamu.
3. Každé prijaté oznámenie ,podnet zaeviduje zodpovedná osoba v evidencii podnetov, oznámení pod číslom oznámenia, poradové číslo, dátum doručenia a rok doručenia.

**Čl. VII.**

**Záverečné a spoločné ustanovenia**

1. Zamestnávateľ zabezpečí označenie zodpovednej osoby a spôsob podávania podnetov a zároveň o účinnosti smernice upovedomí svojich zamestnancov pri výkone práce pre ňu.
2. Oznamovanie protispoločenskej činnosti sa nepovažuje za porušenie zmluvnej povinnosti zachovávať mlčanlivosť ani za porušenie povinnosti zachovávať mlčanlivosť.
3. Práva plynúce zamestnancovi vo vzťahu k podaniu alebo oznámeniu skutočností o protispoločenskej činnosti sú definované v ustanoveniach **§ 3 až § 10**, **§ 13** a **§ 16** zákona č. 54/2019 Z. z.. o ochrane oznamovateľov protispoločenskej činnosti a o zmene a doplnení niektorých zákonov
4. Na konanie začaté a právoplatne neskončené do 28.februára 2019 sa vzťahuje zákon č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v znení zákona č. 125/2016 Z.z.
5. Účinnosťou tejto smernice , končí platnosť Smernice o pravidlách uplatňovania zákona NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v podmienkach Obce Hronovce.
6. Smernica vrátane príloh nadobúda účinnosť dňa 30.09.2019,.

 Prílohy:

 1. príloha č. 1 Evidencia oznámení v zmysle zákona č. 54/2019 Z.z.

 Róbert C s u d a i starosta obce

 Príloha č. 1

 **Evidencia oznámení v zmysle zákona č. 54/2019 Z.z.**

|  |  |  |  |  |
| --- | --- | --- | --- | --- |
| **dátum doručenia oznámenia** | **meno, priezvisko a pobyt doručovateľa,príp.poznámka anonymné oznámenie** | **predmet oznámenia** | **výsledok preverenia oznámenia** | **dátum skončenia preverenia podnetu**  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |